Arvid Berglind

Arvid Berglind (født 4. januar 1924, død 7. juli 2009) var en norsk jernbanearbeider og politiker (Ap) som var fylkesordfører i Buskerud fra 1972. Han ble gjenvalgt for perioden 1976 til 1979, da var det direkte valg til fylkestinget for første gang.  

Berglind startet sin politiske karriere i kommunestyret på Ringerike, og derfra kom han med i fylkespolitikken, fra 1964. Han var i fylkessammenheng særlig opptatt av sykehuspolitikk. 

Berglind satt også i styret i Norske Kommuners Sentralforbund. Han var jernbanearbeider av yrke og ansatt i Norges Statsbaner. 

Han var gift med Anne-Lise (1928-2016).Dødsannonse - Ringerikes Blad 9. mars 2016 

Referanser


Kategori:Fylkesordførere i Buskerud
Kategori:Ap-politikere i Buskerud
Kategori:Personer fra Ringerike kommune
Kategori:Fylkesordførere fra Ap